Die Bon Accorddam is 'n dam in die Apiesrivier naby Pretoria in Gauteng, Suid-Afrika. Die dam is net noord van die N4 nasionale pad naby Onderstepoort. Dit is in 1925 opgerig en word hoofsaaklik vir besproeiing gebruik. Die dam bestaan uit 'n 18 meter hoë grondwal met 'n sylangse oorloop. Dit het 'n volume van 4 ,38 miljoen kubieke meter en 'n oppervlakte van 1,44 vierkante kilometer. Die opvanggebied van die dam is 315 km2 en bestaan hoofsaaklik uit die Tshwane Metropolitaanse Munisipale gebied. Die dam is geskik vir hengel en watersport. Karp, babers en grootbekbaars kan hier uitgetrek word. Lys van grootste damme in Suid-Afrika Departement van Waterwese se lys van bestaande damme, Oktober 2011, besoek 9 Junie 2013 HAT Taal-en-feitegids, Pearson, Desember 2013, ISBN 978-1-77578-243-8 Die Stywe Lyne-span hengel by Bon Accorddam op YouTube